Flere steder med fugt og skimmel Det er forskellige steder på Musikskolen, at problemerne er konstateret, og ifølge borgmester Mikael Klitgaard tager man påbuddene til efterretning: - Nu skal Teknik- og Miljøudvalget se på sagerne. Men selvfølgelig skal påbuddene udbedres.  Man skal nu i gang i vores bygningsafdeling med at se på sagen, og så må vi da glæde os over, at et enigt byråd valgte at sætte midler af bygningsvedligehold i dette års budget. Nyt toilet o.a. Ud over påbud i forhold til fugt og skimmel skal der også etableres nyt toilet til personalet, akustikken skal forbedres og den fysiske belastning for rengøringspersonalet skal nedbringes. Alle påbud skal være efterkommet d. 1. september . Problemer tidligere Brønderslev Kommune har tidligere haft problemer med fugt og skimmel på Skolegades Skole.
Arbejdstilsynet har besøgt Brønderslev Musikskole og fundet problemer med fugt og skimmel, der nu skal udbedres.